Publication: Magyar Közlöny
Issue: MK-1999-54 (Year: 1999, Number: 54)
Era: 1990-2004
Section: szóló 1959. évi IV. törvény (a továbbiakban: Ptk.)
Paragraph Index: 69

9. § A Kbt. 10. §-ának b) és d) pontja helyébe a következő rendelkezések lépnek, egyidejűleg a § az alábbi k)—sz) ponttal egészül ki: [E törvény alkalmazásában] „b) helyi önkormányzati költségvetési szerv: a (fő)polgármesteri hivatal, a megyei önkormányzati hivatal, a körjegyzőség és a közös képviselő-testület hivatala, valamint 1999/54. szám a helyi önkormányzat képviselő-testületének felügyelete alá tartozó egyéb költségvetési szervek, ideértve a hatósági igazgatási, intézményi és egyéb (nem haszonszerzésre irányuló tevékenységet folytató) igazgatási társulásokat is;” „d) támogatás: adókedvezmény (ár-, díj-, vám-, illetékkedvezmény), továbbá egy vagy több — az 1. § a) pontjában meghatározott — szervezet, illetőleg nemzetközi szervezet által pénzforrás juttatása útján biztosított anyagi előny, melyet a 2. § (1) bekezdésében meghatározott közbeszerzésre kell fordítani, feltéve, hogy annak (azoknak) az összege eléri vagy meghaladja a közbeszerzés értékének ötven százalékát vagy a 2. § (3) bekezdése szerinti értékhatárt, és a támogatók között legalább egy — az 1. § a) pontjában meghatározott — szervezet van;

Source: https://magyarkozlony.hu/hivatalos-lapok/fda9a184b43c9afae195b2779cc7f464e566236d/dokumentumok/92db45559141236eada35eea0bc8e39fbc125314/letoltes